Fantastisk flot svømning ved Danske Årgangs Mesterskab 2017

I weekenden drog 12 MK31 svømmere, 3 trænere, 1 holdleder og 1 offical, sammen med resten af VAT–CPH, afsted til Ringe og Odense for at svømme Danske Årgangs Mesterskaber (DÅM).

3 svømmere fra K2 var med og det var deres første DÅM.

Til trods for massiv sygdom i ugen op til, og under stævnet, klarede svømmerne det fantastisk flot.

Alle kom hjem med nye personlige rekorder og flotte placeringer.

Sofie Bruun Høvring født i 2004, blev Dansk Årgangs Mester i 50, 100 og 200 fly. Specielt Sofie’s 100 fly i tiden 1.06,57 er en kæmpe personlig rekord og en meget hurtig tid. Sofie kunne være blevet nr. 4 for årgang 2003 piger! Hun svømmede sig derudover også til en sølv medalje i 200 IM, bronze på 400 IM og en flot 4. Plads på 400 fri. Som noget nyt i år svømmede de også om en samlet sejr i de forskellige stilarter. Her vandt Sofie fly kategorien og kunne lade sig hylde på sidste dagen og tage en kæmpe pokal med hjem til samlingen.

Nønne Christensen, født i 2004, svømmede imponerende tider i 200 og 400 fri og endte begge gange lidt uden for podiet. 200 fri på 2.17,89 rakte til en meget flot 4. Plads og i 400 fri endte hun på en 5. Plads. MK31 havde altså derfor 2 piger i top 5 ved DÅM i 400 fri!

Thippe De Neergaard, 2003, trodsede sygdommen og svømmede PR i alle løb til stævnet. Hun var også med på VAT holdkappen i 4x100 fri MIX (2 drenge og 2 piger) hvor de lidt uventet og efter et meget tæt løb sammen med Gentofte vinder guld og kan kalde sig for danske årgangs mestre. Thippe starter holdkappen ud i en ny kæmpe personlig rekord med næsten 1 sekund i tiden 1.02,26 – den gamle personlige rekord var blot 1 dag gammel!

Fra trænere og holdleder siger vi tak for en dejlig weekend i selskab med nogle skønne og hurtige svømmere. Vi er super stolte af jer alle sammen!

* Pernille Juel,

Cheftræner MK31.